ઉલ્લેખનીય છે કે, ‘ટાઈગર ઝિંદા હૈ’ ફિલ્મની કહાની વાસ્તવિક ઘટના પર આધારીત છે. ફિલ્મમાં સલમાન ખાન અને કેટરીના કૈફ 25 ભારતીય નર્સોને ખુંખાર ત્રાસવાદી સંગઠન આઈએસઆઈએસના કબજામાંથી છોડાવતા નજરે પડે છે. આ ઘટના 2014માં ઘટી હતી. આતંકવાદી સંગઠન આઈએસઆઈએસએ ઈરાકના ટિકરીતમાં કામ કરતી 46 નર્સોને બંધક બનાવી હતી. તેમનું અપહરણ કરીને એક હોસ્પિટલમાં રાખવામાં આવી હતી. હોસ્પિટલ બહાર ગોળીબાર થતા કેટલીક નર્સો ઈજાગ્રસ્ત પણ થઈ હતી. આ નર્સોને આઈએસઆઈએસના કબજામાંથી છોડાવવી ખુબ જ પડકારજનક બાબત હતી, પરંતુ સરકારની સુઝબુઝના કારણે આ કામ પાર પાડી બતાવ્યું હતું.